সাত সকালে দিল্লিতে ভূমিকম্প, রাজ্যবাসীকে সতর্ক থাকার বার্তা মোদির

নয়াদিল্লি: সাত সকালে দিল্লিতে (Delhi ) ভূমিকম্প (Earthquake)। রিখটার স্কেলে (Richter scale) কম্পনের মাত্রা ছিল ৪.০। সোমবার ভোর ৫টা ৩৬ মিনিটে ভূমিকম্প অনুভূত হয়। বেশ কয়েক সেকেন্ডের জন্য কেঁপে ওঠে রাজধানী দিল্লি-সহ উত্তর ভারতের (North India) বিভিন্ন জায়গা। বিহারের সিওয়ানে কম্পন অনুভূত হয়েছে। আফটার শকের কারণে বাড়ছে আতঙ্ক। এক্স হ্যান্ডেলে সতর্কবার্তা দিলেন প্রধানমন্ত্রী নরেন্দ্র মোদি (Narendra Modi)।

দিল্লির স্থানীয় মানুষজন জানিয়েছেন, গত ২৫ বছরে রাজধানীতে এই ধরনের কম্পন হয়নি। দিল্লি থেকে পাঁচ কিলোমিটার দূর ধৌলাকুঁয়ায় ছিল ভূমিকম্পের কেন্দ্রস্থল। তবে ক্ষয়ক্ষতি বা হতাহতের বিষয়ে এখনও কোনও খবর পাওয়া যায়নি।

আরও পড়ুন: জয়ললিতার বিপুল ধনরাশি ফিরল তামিলনাড়ু সরকারের ঘরে

এর আগে গত ১১ জানুয়ারি ও ২৩ জানুয়ারি দিল্লিতে কম্পন অনুভূত হয়েছিল। ফের ভূমিকম্প, ফলে স্বাভাবিকভাবে আতঙ্ক রয়েছে। এদিন রাজধানী দিল্লি ছাড়াও আগ্রা, হরিয়ানা- সহ উত্তর ভারতের বিভিন্ন জায়গায় কম্পন অনুভূত হয়েছে।

এদিন সকালে এ ব্যাপারে টুইটে দিল্লিবাসীর উদ্দেশে প্রধানমন্ত্রীর বার্তা, ‘কর্তৃপক্ষ পরিস্থিতির ওপর নজর রাখছে। সকলে শান্ত ও সজাগ থাকুন।’

Tremors were felt in Delhi and nearby areas. Urging everyone to stay calm and follow safety precautions, staying alert for possible aftershocks. Authorities are keeping a close watch on the situation.

— Narendra Modi (@narendramodi) February 17, 2025

সকলের সুরক্ষা কামনা করে এক্স হ্যান্ডেলে পোস্ট করেছেন দিল্লির বিদায়ী মুখ্যমন্ত্রী অতিশী মারলেনা। সেই পোস্ট শেয়ার করেন প্রাক্তন মুখ্যমন্ত্রী অরবিন্দ কেজরিওয়ালও।

স্টেশনে থাকা এক হকার জানান, কম্পন অনুভূত হতেই ভয়ে চিৎকার চেঁচামেচি করে দিয়েছিলেন যাত্রীদের অনেকেই। চারদিকে সব কিছু প্রচণ্ড জোড়ে নড়ছিল। সবকিছু ব্যাপক শব্দে নড়ছিল।

গাজিয়াবাদের এক ব্যক্তি জানান, এই ধরনের কম্পন আগে দিল্লিতে অনুভূত হয়নি। গোটা বহুতল নড়ে ওঠে। পাশাপাশি নয়ডার সেক্টর ২০-তে প্রাতঃভ্রমণে বেরিয়ে কম্পন অনুভব করেন এক বছর ৫০-এর মহিলা।